NaiveNeuron/SloPal huggingface dataset:
Bugár, Béla, podpredseda NR SR (2019-06-25):
Pýtam sa, či je všeobecný súhlas. (Súhlasná reakcia pléna.) Áno. Ďakujem. Pani poslankyňa Gaborčáková.
A. Belousovová, podpredsedníčka NR SR: (2008-11-06):
Nech sa páči, pán poslanec, chcete doplňujúcu otázku položiť? Položte.
P. Paška, predseda NR SR: (2006-12-05):
Nech sa páči, pán poslanec Janiš, procedurálny návrh?
Pčolinský, Peter, poslanec NR SR (2018-12-05):
Ďakujem. Ja len chcem k tomu uviesť aj takú osobnú skúsenosť. My sme tiež mali takého domáceho miláčika, takého celkom pekného dalmatínskeho psa, ktorý nám raz vybehol na ulicu a dokázal na nej prežiť asi 30 sekúnd, pretože okolo išiel poľovník a ten ho rovno zastrelil pred naším domom len preto, že bol na ulici. Čiže ja chcem len povedať, že súhlasím s tým, čo si, Boris, hovoril, že... (Reakcia z pléna, prerušenie vystúpenia predsedajúcim.)
P. Hrušovský, predseda NR SR: (2003-12-16):
(Hlasovanie.) 111 prítomných, 65 za, 43 sa zdržalo, 3 nehlasovali. Návrh sme schválili.
Pellegrini, Peter, predseda NR SR (2015-01-27):
Ďakujem pekne. Opäť ide o informáciu a nebudeme o tomto procedurálnom návrhu hlasovať. Ale ďakujem za pripomenutie tejto veci všetkým kolegom. Pán poslanec Hraško ako posledný s návrhom na doplnenie programu.
Hraško, Igor, poslanec NR SR (2015-12-11):
Ďakujem za slovo. Tak, pán minister Žiga, toto bola skutočne trápna vaša hodinka. Mali ste obhajovať argumenty, ktoré tu boli predložené. Ale chápem, že sa to nedalo. Ale nechápem, že ukončili ste Ekonomickú univerzitu, len netuším ako, že keď neviete počítať. Tie čísla, ktoré vám ukázal Igor Matovič. Alebo ste si možno sedeli na ušiach pri tom, keď to rozprával, alebo už máte slabšie dioptrie, keď ste to nevideli, keď to ukázal priamo aj na tom papieri. Čísla sme už potvrdili, aj novinári, aj ekonómovia, to proste neoklamete. To neoklamete. A to nie je Matovičove klamstvo. To sú fakty. To sú fakty, ktoré vy musíte prekrúcať, aby ste obhájili neobhájiteľné. Veronika Remišová s Igorom Matovičom to už len ukázali a predložili verejnosti, pretože inak by sa o tom nedozvedeli. Ale ja to zopakujem ešte raz a zdôrazním to. Zámerne ste sa vyhli klauzule 0,8 % , ktorá je uvedená v zmluve pri zvýšení hodnoty nafty na rotterdamskej burze. Tomuto jedinému argumentu, ktorý navyšuje radikálne práve tú cenu tej prepravy kompy, ste sa vyhli. Vidíte, aký ste vy klamár?! No a čo už hovoriť na tie ostatné, že parametre si navrhli sami starostovia, len potom nechápem, ako to zistil Ponton City, že má si dať spraviť práve takúto kompu, aj keď možno trošku predimenzovanú, možno už sa spočíta aj ďalších rokov dopredu. Hovorili ste, že kontrolné úrady, ktorým ste dali urobiť kontrolu, sú nominanti opozície. No, hhh, to sú nominanti. Na jednom je nominant Freša, ktorého schválil SMER, takže to ako je dosť trápne. Ale ja sa dotknem ešte tých kapitánov I. triedy. To sú skutoční kapitáni s medzinárodnou plavbou. Áno, po Dunaji chodí medzinárodná plavba, ale tá kompa nechodí v medzinárodných, iných vodách. Čiže ani do Rakúska nepremáva, ani do Maďarska. Takže opäť trápny argument. No a čo sa týka toho tunela, vraj nie je možný. Viete, no, chápem, že ekonóm sa nerozumie do stavebníctva na rozdiel odo mňa, ktorý som stavebníctvo vyštudoval. Takže viem, ako sa robia aj mosty, aj tunely na rozdiel od vás.
Kollár, Boris, predseda NR SR (2023-02-07):
Prosím, prezentujme sa a hlasujme. (Hlasovanie.) Prítomných 135 poslancov, za 122, proti 6, zdržalo sa 7. Konštatujem, že sme tento návrh schválili. Teraz budeme hlasovať o bode 51 programu, je to prvé čítanie návrhu poslancov Kremského, Kuriaka, Libu, Vonsa a Tótha na vydanie zákona, ktorým sa dopĺňa zákon č. 54/2018 Z. z. o regionálnej investičnej pomoci, tlač 1377. Opäť prosím poslankyňu Miriam Šutekovú, aby hlasovanie uviedla. Nech sa páči, máte slovo. (Hlasovanie o návrhu poslancov Národnej rady Slovenskej republiky Petra Kremského, Milana Kuriaka, Petra Libu, Petra Vonsa a Vojtecha Tótha na vydanie zákona, ktorým sa dopĺňa zákon č. 57/2018 Z. z. o regionálnej investičnej pomoci a o zmene a doplnení niektorých zákonov v znení neskorších predpisov a ktorým sa dopĺňa zákon č. 595/2003 Z. z. o dani z príjmov v znení neskorších predpisov , tlač 1377.)
Laššáková, Ľubica, ministerka kultúry SR (2019-11-28):
Na stavbu D3 Oščadnica – Čadca... Pardon, nedokončila som. Z tohto dôvodu pripravila Národná diaľničná spoločnosť nový proces verejného obstarávania s predpokladaným termínom vyhlásenia vo štvrtom štvrťroku 2019. V dôsledku tejto skutočnosti dochádza k posunu všetkých plánovaných termínov prípravy a realizácie predmetnej stavby. Na stavbu D3 Oščadnica – Čadca, Bukov, druhý profil, sa aktuálne dokončuje dokumentácia na stavebné povolenie, ktorej predmetom je dobudovanie druhého profilu diaľnice D3, súčasťou ktorého je druhá tunelová rúra tunela Horelica. V rámci riešeného úseku bolo navrhnuté pravostranné veľké odpočívadlo Oščadnica, Stredisko správy a údržby diaľnic Oščadnica a úprava prevádzkovej tunelovej rúry. V závislosti od postupu ďalšej prípravy stavby, termínov vydania právoplatných rozhodnutí a povolení, ako aj s ohľadom na možnosti zabezpečenia finančných prostriedkov bude rozhodnuté o termínoch realizácie stavby. V súčasnosti predpokladá Národná diaľničná spoločnosť začiatok výstavby najskôr v roku 2023. Ďalším kľúčovým bodom pre výstavbu jednotlivých úsekov diaľnic je ich financovanie. V tomto roku uzavrel minister dopravy s ministrom financií memorandum o financovaní projektov diaľnic a rýchlostných ciest a jeho súčasťou sú aj všetky úseky diaľnice D3, ktoré sú v príprave, a predpokladá sa ich spolufinancovanie z budúceho operačného programu. Ministerstvo dopravy a výstavby aj s ohľadom na postupnú dodávku nových elektrických jednotiek do Žilinského kraja, celkom 25 kusov, pristúpilo k rozšíreniu dopravy na trati Žilina – Čadca. Od decembra 2019 pribudnú dva páry nových vlakov, z ktorých dva presne reflektujú na pracovnú dobu kysuckého podniku Schaeffler. Pôjde tak o ďalšie navýšenie počtu vlakov na tejto trati, nakoľko nedávne posilnenie sa uskutočnilo v roku 2018 v decembri, vtedy boli pridané tri osobné vlaky. Od nového cestovného poriadku tu bude teda premávať 40 osobných vlakov plus medzištátne rýchliky. V súčasnej dobre prebiehajú rokovania s VÚC Žilina o posilnení dopravy na úseku Čadca – Skalité. Ministerstvo dopravy predostrelo Žilinskému samosprávnemu kraju návrh, ktorý spočíva v spolufinancovaní posilnenia dopravy zo strany ŽSK na úrovni variabilných nákladov vlakov. Základom nášho postoja je to, že ŽSK ruší autobusové linky a namiesto toho objedná vlaky, aj keď nie v plnom režime. V opačnom prípade ŽSK zrušením autobusov ušetrí a ministerstvo dopravy bude vynakladať viac, než je z pohľadu demografie a mobility pre vlakovú dopravu žiaduce. Ďakujem. To je všetko.
Hrušovský, Pavol, podpredseda NR SR (2010-08-04):
Pán poslanec Dostál.
Grendel, Gábor, podpredseda NR SR (2021-01-12):
Pán poslanec Nemec ako posledný s faktickou.
Ďuriš Nicholsonová, Lucia, podpredsedníčka NR SR (2019-02-12):
Pán poslanec Poliačik.
Grendel, Gábor, podpredseda NR SR (2021-05-11):
Päť faktických poznámok na vystúpenie pani poslankyne. Pán poslanec Suja ako prvý.
Blanár, Juraj, podpredseda NR SR (2022-05-04):
Zajtra o jedenástej hodine budeme hlasovať o tomto bode. Ďakujem obom a prerušujem rokovanie o tomto bode programu a vyhlasujem prestávku do 17.05, kedy budeme pokračovať hlasovaním. (Prestávka.) (Zaznievanie gongu.)
V. Veteška, podpredseda NR SR: (2005-12-08):
B. Brestenská, poslankyňa: Na toto môžem odpovedať zase len optimizmom, ničím iným. Ja viem o tom, ako odchádzajú moji najlepší študenti 10 rokov preč do zahraničia, viem o tom, koľko tisícov študentov odchádza, ale aj viem o tom, koľko je tu nádherných, rozumných a múdrych ešte mladých ľudí, ktorým treba vytvoriť podmienky. A ja naozaj som hlboko presvedčená, že projekt Minerva má zmysel práve preto, aby tí mladí ľudia dostali šancu, aby tu zostali a tu pracovali. Aj v tom Švédsku, súkromné firmy podporujú vzdelávanie a nie je tam žiadna úloha štátu. Takže to je len otázka toho, či si vieme sadnúť a nájsť konečne spoločnú reč, čo sa týka vzdelávania a priorít, čo sa týka vzdelávania a vedy. Ak ju nájdeme, tak toto Slovensko má šance. Ja vám poviem taký jeden príklad. Svetová banka, práve expert Svetovej banky hodnotil na Itape, bola to konferencia k informatizácii desiatich krajín prístupových do Európskej únie, a povedal, že Slovensko vďaka svojim reformám, ktoré, samozrejme, majú veľa čo naprávať, ale vďaka tomu, že sa začali a utvárajú cestu, má veľké východiskové šance stať sa nieže SK – znamená Slovakia, ale KS – Knowledge Society. A keď toto povie neznámy expert, človek, ktorý nemá prečo nám lichotiť, uvedomila som si, a na základe analýz, že máme tieto podmienky a je na nás, či budeme mať tú vôľu sadnúť si za spoločný stôl a dať tie priority do vzdelania a vedy. A ja tomu verím a za to budem bojovať aj za tento rozpočet.
Danko, Andrej, predseda NR SR (2019-03-26):
Ďakujem, pán poslanec. Na vystúpenie pána poslanca žiadna faktická poznámka. Keďže bol jediný prihlásený ústne do rozpravy, vyhlasujem všeobecnú rozpravu za skončenú. Chce k rozprave zaujať stanovisko pani ministerka? Nech sa páči.
T. Cabaj, podpredseda NR SR: (2009-12-04):
O ospravedlnenie svojej neúčasti na dnešnom rokovacom dni písomne požiadali títo poslanci: Jaroslav Demian, Ferdinand Devínsky, Zdenka Kramplová, Jozef Líška, Ľuboš Micheľ, Viliam Novotný, Mária Sabolová, Ján Slota. Panie poslankyne, páni poslanci v rokovaní pokračujeme v prerušenej rozprave v prvom čítaní o návrhu poslanca Národnej rady Slovenskej republiky Dušana Jarjabka na vydanie zákona, ktorým sa mení a dopĺňa zákon č. 619/2003 Z. z. o Slovenskom rozhlase v znení neskorších predpisov a zákon č. 16/2004 Z. z. o Slovenskej televízii v znení neskorších predpisov (tlač 1329). Pán spravodajca už je na svojom mieste, pán Podmanický. Pokračujeme ešte v rozprave, takže v rozprave ešte pokračuje pán Dušan Jarjabek. Nech sa páči, pán poslanec.
Grendel, Gábor, poslanec NR SR (2017-06-20):
Ďakujem, pán predsedajúci, dajte, prosím, hlasovať o návrhu uznesenia Národnej rady Slovenskej republiky
Goga, Pavol, poslanec NR SR (2013-03-14):
Ďakujem. Dovoľte mi, aby som predniesol zápisnicu o výsledku tajného hlasovania o návrhu na voľbu podpredsedu Najvyššieho kontrolného úradu Slovenskej republiky, ktorá sa konala 14. marca 2013. Na tajné hlasovanie o návrhu na voľbu podpredsedu Najvyššieho kontrolného úradu Slovenskej republiky bolo vydaných a poslanci si osobne prevzali 118 hlasovacích lístkov, teda na voľbe bolo prítomných 118 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu podpredsedu Najvyššieho kontrolného úradu Slovenskej republiky jeden poslanec neodovzdal hlasovací lístok. Zo 117 odovzdaných hlasovacích lístkov bolo 40 neplatných. Zo 77 platných hlasovacích lístkov overovatelia zistili, že o návrhu na voľbu Milana Galandu za podpredsedu Najvyššieho kontrolného úradu Slovenskej republiky hlasovalo za návrh 12 poslancov, proti návrhu 38 poslancov, zdržalo sa hlasovania 27 poslancov. Na schválenie návrhu na voľbu podpredsedu Najvyššieho kontrolného úradu Slovenskej republiky je potrebný súhlas nadpolovičnej väčšiny hlasov prítomných poslancov Národnej rady Slovenskej republiky. Overovatelia konštatujú, že v tajnom hlasovaní nebol za podpredsedu Najvyššieho kontrolného úradu Slovenskej republiky zvolený Milan Galanda. Overovatelia zároveň poverili svojho člena Pavla Gogu oznámiť výsledok hlasovania Národnej rade Slovenskej republiky. Ďakujem, skončil som, pani podpredsedníčka.
Blaha, Ľuboš, podpredseda NR SR (2023-11-15):
Na faktické poznámky bude reagovať pán poslanec Michal Truban, nech sa páči.
Grendel, Gábor, podpredseda NR SR (2022-09-29):
Vážené panie poslankyne, vážení páni poslanci, pokračujeme v popoludňajšom rokovaní druhého dňa 73. schôdze Národnej rady Slovenskej republiky v prerušenej rozprave o návrhu na vyslovenie nedôvery podpredsedovi vlády a ministrovi financií Slovenskej republiky Igorovi Matovičovi (tlač 1201). Prosím pani poslankyňu Annu Zemanovú, aby zaujala miesto určené pre navrhovateľov. To sa stalo. Aj pán spravodajca sedí na svojom mieste, takže s faktickými poznámkami sú na dopoludňajšie vystúpenie podpredsedu vlády a ministra financií prihlásení pätnásti poslanci. Ako prvý s faktickou poznámkou, pán poslanec Tomáš Lehotský, nech sa páči. (Pokračovanie rokovania o návrhu skupiny poslancov Národnej rady Slovenskej republiky na vyslovenie nedôvery podpredsedovi vlády a ministrovi financií Slovenskej republiky Igorovi Matovičovi , tlač 1201.)
Fecko, Martin, poslanec NR SR (2017-09-13):
Ďakujem pekne. Pán kolega, dobre si povedal, že tá zelená infraštruktúra nie je v stavebnom zákone prenesená a každý si ju vysvetľuje po svojom. A ten verejný záujem, tak to asi sa budeme s ním ešte boriť, s jeho definíciou, ako by to malo vlastne vyzerať, čo by malo byť tým verejným záujmom, pretože v každej oblasti sa stretávame, že ten verejný záujem si zadefinuje niekto nejako, a potom je to na tom súde, že áno, veď to bolo vo verejnom záujme, však to je taká, taký pojem všehoobjímajúci a potom to takto aj obhajujú. Ďakujem pekne, že si povedal aj o tej Petržalke, kde prakticky sa tá zeleň dokázala postarať aj o ten komfort iný v tých bytovkách, čo žijú, a v panelákoch, a ja by som doporučoval každému, aby si prečítal knihu Muž, ktorý sadil stromy. Možnože to, tú publikáciu ste mnohí aj čítali, kde prakticky človek, ktorý nehostinnú krajinu svojou pevnou vôľou, vysádzaním stromov, hovoríme o rozhraní Španielsko – Francúzsko, spôsobil to, že momentálne na tomto území niekoľko stoviek hektárov vyrástlo mesto a stromy urobili z nehostinnej krajiny doslova že krajinu obývateľnú. Vážení, uvedomme si, že stromy nás nepotrebujú, my potrebujeme stromy a rastliny. Oni bez nás prežijú, my bez nich neprežijeme. A keď niektorý starosta povie, že okolo obcí nemá byť veniec zelene, tak nech sa ide pozrieť do hociktorej krajiny EÚ 15, ako si oni vážia každý strom, každú tú zeleň a aj... (Prerušenie vystúpenia časomerom.)
Sulík, Richard, predseda NR SR (2010-08-10):
Ďakujem, pani ministerka. Žiada si k rozprave zaujať stanovisko spravodajca? Nie. Prerušujem rokovanie o tomto bode programu. Hlasovať budeme po prerokovaní ďalšieho bodu. Teraz pristúpime k návrhu vlády na skrátené legislatívne konanie o vládnom návrhu zákona, ktorým sa mení zákon č. 301/2005 Z. z. Trestný poriadok v znení neskorších predpisov . Návrh vlády je pod tlačou 41. Opäť poprosím pani ministerku Luciu Žitňanskú, aby návrh vlády odôvodnila. Nech sa páči.
Jurinová, Erika, podpredsedníčka NR SR (2012-07-31):
Ďakujem pekne. Chce sa vyjadriť pán minister ešte na záver? Dobre, ďakujem pekne. No týmto sme vyčerpali, je 19.04 hod., vyčerpali dnešný program. Zajtra budeme pokračovať ráno o 9.00 hod., pripomínam, 5. schôdzou Národnej rady, na ktorej budeme mať jeden bod programu – návrh na voľbu generálneho riaditeľa Rozhlasu a televízie Slovenska. Áno, zajtra o 9.00 hodine, áno? Takže prerušujem popoludňajšie rokovanie 4. schôdze Národnej rady Slovenskej republiky a pekný večer prajem. (Prerušenie rokovania o 19.04 hodine.)
Ľ. Kaník, minister práce, sociálnych vecí a rodiny SR: (2005-02-04):
Pani poslankyňa Sabolová sa dotkla postihov. Ja súhlasím, nemal by som s tým problém, keby to bolo už riešené aj pozmeňujúcim návrhom, zrejme by som nenamietal, ale sme na začiatku nejakého procesu, takže myslím si, že naozaj uvidíme, ako sa nám to v praxi bude dariť, a aj tie práce vo verejnom záujme si myslím, že je veľmi dobrý podnet. Už len posledná poznámka. Ťažko možno súhlasiť z môjho pohľadu s tým, čo pán poslanec Madej navrhol. Jednoducho, zabrzdilo by nás to. Aj keď právnici po odbornej stránke môžu zvádzať diskusie o právnych čistotách a spôsoboch, ale pre mňa je dôležitá vecná náplň a posunutie tejto problematiky dopredu. Takže, samozrejme, s týmto návrhom sa nedá súhlasiť. Ďakujem za pozornosť, to je všetko.
P. Hrušovský, predseda NR SR: (2004-03-05):
D. Podracká, poslankyňa: Ďakujem za slovo, pán predsedajúci. Možno naozaj tento návrh nie je veľmi šťastný a chápem aj postoj pani poslankyne Beňovej, že sa necíti byť kvótou, ale rovnocennou partnerkou, hoci ma niekedy znepokojuje, že samy ženy podceňujú taký princíp, lebo ako sa ukazuje, ani v parlamentných voľbách ženy nevolia ženy a v iných štátoch sa takáto prax neuplatňuje, z toho logicky vyplýva, že patriarchálny princíp, ktorý stále jestvuje v našej spoločnosti, by mal vyjsť z mužov a muži by mali tieto ženy začať voliť, ale patrí to k paradoxom aj slovenskej politiky, že jedno sa hovorí, a druhé sa koná. Napriek tomu však som za zavedenie týchto kvót, pretože považujem toto opatrenie iba za dočasné, a keď sa to zavedie do praxe, tak sa jednoducho môže zrušiť. V našej silne patriarchálnej spoločnosti pravdepodobne iná cesta nebude a tomu, čo hovoril pán Heriban, uverím až vtedy, keď to bude fungovať naozaj v realite, pretože mám úctu k realite, ale nie k realite virtuálnej.
Nicholsonová, Lucia, podpredsedníčka NR SR (2016-04-26):
Veľmi pekne ďakujeme za vaše vystúpenie, pán minister. Na vaše vystúpenie chce faktickými poznámkami zareagovať šesť pánov poslancov. Ako prvý dostane slovo pán Vašečka, nech sa páči.
Hrušovský, Pavol, predseda NR SR (2012-02-29):
Ďakujem, pán poslanec. Zatiaľ nemám najmenšiu pochybnosť o tom, že rokovanie o tomto návrhu zákona neprebieha v súlade s ustanoveniami zákona o rokovacom poriadku. Vašu pripomienku akceptujem. Pán poslanec Paška.
Glváč, Martin, podpredseda NR SR (2016-09-09):
Pán poslanec Jurzyca.
Číž, Miroslav, podpredseda NR SR (2015-05-21):
Ak dovolíte, takže, už sa... (reakcia spravodajkyne), je to v poriadku, samozrejme. Takže, kolegyne, kolegovia, otváram všeobecnú rozpravu. Písomne sa do rozpravy prihlásil za poslanecký klub KDH pán poslanec Alojz Přidal, má slovo.
Hrnčiar, Andrej, podpredseda NR SR (2017-10-11):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásenia sa do rozpravy. Do rozpravy sa neprihlásil nikto. Týmto pádom prerušujem rokovanie o tomto bode programu. Teraz pristúpime k druhému čítaniu o návrhu na vyslovenie súhlasu Národnej rady Slovenskej republiky s Mnohostranným dohovorom o zavedení opatrení na zamedzenie narúšania základov dane a presunov ziskov súvisiacich s daňovými zmluvami . Návrh vlády má parlamentnú tlač 627. Spoločná správa výborov má tlač 627a. Nech sa páči, pán minister Kažimír, prosím, aby ste návrh vlády odôvodnili.
Sulík, Richard, predseda NR SR (2011-03-24):
Ďakujem. S faktickými poznámkami sú prihlásení traja poslanci. Uzatváram možnosť. A slovo má pani Vitteková. Nech sa páči.
Paška, Pavol, predseda NR SR (2012-09-14):
Pán poslanec, už ste sa neskoro prihlásili, uzavrel som možnosť. Pán poslanec Kuffa, nech sa páči, vaša reakcia.
Figeľ, Ján, podpredseda NR SR (2014-11-09):
Nech sa páči, Ľuboš Blaha.
Danko, Andrej, predseda NR SR (2016-09-06):
Ďakujem. Pán poslanec Igor Matovič s faktickou poznámkou.
Paška, Pavol, predseda NR SR (2014-05-13):
Pán poslanec Chren, vaša reakcia.
Laurenčík, Milan, podpredseda NR SR (2020-07-14):
Ďakujem. Na vaše vystúpenie evidujem tri faktické poznámky. Prvý je pán poslanec Miroslav Suja.
Sulík, Richard, predseda NR SR (2011-02-02):
Prosím, hlasujte teraz. (Hlasovanie.) Prítomných 140 poslancov, hlasovalo 64 za, 75 proti, 1 sa zdržal. Tento návrh sme neschválili.
Šimečka, Michal, podpredseda NR SR (2024-05-09):
Ďakujem pekne. Pán poslanec Dvořák s reakciou na faktické. Nech sa páči.
Vaľová, Jana, poslankyňa NR SR (2013-03-21):
Ďakujem veľmi pekne. Ja by som určite podporila v tomto pani poslankyňu Tomanovú, ale by som doporučila, že na dopracovanie tejto správy, pretože táto správa je skutočne veľmi stručná. Nachádza sa v nej veľmi málo poznatkov, veľmi málo riešení od úradu ombudsmana, čo možno, myslím si, že aj v určitých prípadoch vykonali. Ja pozriem práve tú časť 228, kde sa píše: „Verejná ochrankyňa práv preto požiadala ministra práce, sociálnych vecí a rodiny Slovenskej republiky, riaditeľku Centra a medzinárodnej ochrany“ a tak ďalej, „aby v podobnej situácii zabránili a konali.“ A čo konal ombudsman? Čiže to sú také len upozornenia. Takže ja si myslím, že v tak citlivých veciach, ako sa týka detí, ako skutočne táto správa hovorí o starých ľuďoch, hovorí o rôznych sociálnych dávkach, by som skutočne privítala aj nielen to, že sme niekoho upozornili, ale možno ste to urobili, aby sme vedeli, v čom ste konali, ako ste konali. A aby sme vedeli priamejšie, čo ste urobili, aké boli vaše kompetencie a čo ste mohli urobiť. A takisto by som sa vrátila k bodu, čo ma tak trošku prekvapilo, ale verím tomu, že to bola iba stručnosť pisateľov, spolupráca so zahraničnými inštitúciami ombudsmana. A viete, aká sa tam nachádza veta? „Dňa 6. septembra 2012 sa zamestnankyňa kancelárie zúčastnila na seminári, ktorý sa konal v Moldavsku.“ No ak toto je spolupráca so zahraničným ombudsmanom za celý rok, tak to potom si myslím, že tá spolupráca so zahraničným je veľmi slabá. Rozprávame o Anglicku, rozprávame o iných veciach, možno zle čítam. Ale práve preto si myslím, že keby sa táto správa dopracovala, možno by sme sa dozvedeli, že skutočne tých 35 ľudí, ak je to tak, ako hovorí pani poslankyňa Tomanová, skutočne tú prácu si vykonávalo lepšie a poctivejšie. A ja si tiež myslím, že by sme to mohli dopracovať, lebo ozaj tie informácie sú veľmi stručné, málo ich je a skresľujú možno prácu, ktorú naozaj sa snažíte poctivo a neľahko vykonávať. Takže verím tomu, že tomu tak je a že dopracujete tú... (Prerušenie vystúpenia časomerom.)
J. Burian, poslanec: (2005-07-06):
A pokiaľ ide o daňové a odvodové zaťaženie, musím povedať, že potom najnižšie odvodové a daňové zaťaženie majú krajiny s najvyšším HDP podľa tejto teórie, lebo my stále hovoríme o tom, že daňové a odvodové zaťaženie, pokiaľ sa meria na jedného človeka, vzrástlo a jednoducho dnes takmer 60 halierov z každej koruny berie štát od zamestnanca a zamestnávateľa. To si treba uvedomiť, alebo teda netreba ani zabudnúť na to, že jednoducho Slovensko je atraktívne nie cez daňový systém, kde ušetrili oproti z 25-percentnej dane 6 %, z 25-percentnej 6 %, ako to, že je 6- až 7-násobne nižšia mzda, nehovoriac o násobkoch odvodov, ktoré s tým súvisia, pokiaľ zamestná obdobného pracovníka v Európskej únii. Toto je absolútny, veľký rozdiel medzi tým, čo je na Slovensku a čo je v Európskej únii a prečo dnes sme konkurenčne schopní. A chceme zotrvať na týchto mzdách a všetko robíme preto, lebo šetríme v sociálne oblasti viac ako 6,5 mld. korún, tak možnože budeme stále atraktívni. Ďakujem.
Laurenčík, Milan, podpredseda NR SR (2020-06-04):
Prosím, zaujmite miesto pre navrhovateľov. Teraz dávam slovo spoločnému spravodajcovi z výboru pre vzdelávanie, vedu, mládež a šport poslancovi Radoslavovi..., Radovanovi Slobodovi, pardon, že som vás premenoval, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, máte slovo, pán poslanec.
Bagačka, Michal, poslanec NR SR (2015-06-30):
Ďakujem. Pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: o bodoch 1 až 9 spoločne s odporúčaním gestorského výboru schváliť.
Plevíková, Zuzana, poslankyňa NR SR (2024-06-26):
Pán poslanec, nechcem opakovať mojich predrečníkov, tak sa vyjadrím. Keď hovoríte o reputácii, chcem sa spýtať, že akú mal parlament reputáciu, keď ste si zvolili Borisa Kollára za predsedu parlamentu? Akú sme mali v zahraničí reputáciu, keď ste si zavreli svojho nominanta pána Pčolinského, ktorý bol šéfom SIS? Akú sme mali reputáciu, keď sme, prepánajána, mali za premiéra Igora Matoviča, ešte potom pre istotu aj ministra financií? Akú sme mali reputáciu, keď na čele špeciálneho prokurátora bol neprokurátor Daniel Lipšic a šili ste na neho zákon? A toto bol naozaj len zlomok všetkého, na čo som si spomenula. Aká bola reputácia, keď ste tu urobil hon na opozíciu a devastoval sa právny štát? To vás netrápilo, keď ste sedeli na koaličnej stoličke. Akú reputáciu máme, keď bolo podané trestné oznámenie na bývalého ministra obrany Jaroslava Naďa a premiéra Eduarda Hegera za darovanie migov? Inak, keď ste hovorili o tých funkciách, čo Tibor Gašpar zastáva, či je potrebné hento, alebo tamto, toto, prepáčte, ale osobne mi pripadalo ako závisť. Ďakujem.
Hrnčiar, Andrej, podpredseda NR SR (2018-05-17):
Pán podpredseda vlády, poslanci, pán poslanec Jakab mi už avizuje, že nesúhlasí, aby ste pokračovali, tak vás musím stopnúť. Ste vyčerpali svoj limit, takže ďakujem.
Zmajkovičová, Renáta, podpredsedníčka NR SR (2013-07-01):
Vyhlasujem všeobecnú rozpravu za skončenú. Pýtam sa, pán poslanec Chren ako navrhovateľ, chcete záverečné slovo? (Reakcia navrhovateľa.) Nie. Chce sa k rozprave vyjadriť spravodajca? (Reakcia spravodajcu.) Nie. Prerušujem rokovanie o tomto bode programu. Nasledujúcim bodom programu je prvé čítanie o návrhu skupiny poslancov Národnej rady Slovenskej republiky na vydanie zákona o zrušení Fondu národného majetku Slovenskej republiky a o zmene a doplnení niektorých zákonov . Návrh zákona je uverejnený ako tlač 573, návrh na jeho pridelenie na prerokovanie výborom je v rozhodnutí č. 550. Teraz dávam slovo poslancovi Jurajovi Miškovovi, aby za skupinu poslancov návrh zákona uviedol. Nech sa páči.
M. Hort, podpredseda NR SR: (2009-09-10):
Prerušujem rokovanie o tomto bode programu. A budeme teraz pokračovať prvým čítaním o návrhu poslancov Národnej rady Slovenskej republiky Moniky Gibalovej, Pavla Hrušovského a Márie Sabolovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov . Návrh zákona je pod tlačou 1200 a návrh na jeho pridelenie na prerokovanie výborom je v rozhodnutí č. 1202. Pani poslankyňa Gibalová, prosím vás, aby ste uviedli aj tento návrh zákona, nech sa páči.
Viskupič, Jozef, poslanec NR SR (2013-06-18):
Ďakujem. Tiež ma zaujal ten moment, kedy si sa, pán poslanec, rozhodol pomenovať teda veci pravým menom a hovoril si o možnej privatizácii alebo teda privatizácii, ktorú pripravuje strana SMER, a zároveň si spomínal aj sumy. Takže ja by som si dovolil možno v reakcii, či tomu teda dobre rozumiem, že strana, ktorá si vystavala svoju obrovskú mieru podpory aj na tom, že hovorila, že štát nemá byť odľahčovaný od nejakého majetku a má nakladať s majetkom, ak, ak ho teda vlastní nejakým spôsobom mimo privátneho sektoru, či 480- až 800-miliónová suma, čiže pol miliardy eur a viac je balík, ktorý sa chystá strana sprivatizovať, či tomu aj tí, ktorí sa tomu nevenujeme, môžme rozumieť takto. Ďakujem.
V. Veteška, podpredseda NR SR: (2004-01-23):
Pán Muránsky, nech sa páči.
Naď, Jaroslav, minister obrany SR (2020-05-13):
Ďakujem pekne, pán predsedajúci. Dámy poslankyne, páni poslanci, predkladám na prerokovanie vládny návrh zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov a ktorým sa mení a dopĺňa tiež zákon č. 55/2017 o štátnej službe a o zmene a doplnení niektorých zákonov v znení neskorších predpisov. K samotnému obsahu v rýchlosti. V článku I vládneho návrhu zákona reagujeme na reálne problémy, ktoré sa vyskytli pri aplikácii niektorých ustanovení zákona o štátnej službe profesionálnych vojakov v čase vyhlásenia mimoriadnej situácie a núdzového stavu v súvislosti s ochorením COVID-19. Navrhované zmeny sa týkajú nasledovných oblastí: Výberové konanie na obsadenie funkcie profesionálneho vojaka, chceme urýchliť procesy. Prepúšťanie profesionálnych vojakov zo štátnej služby, upravujeme aj poskytovanie služobného voľna profesionálnemu vojakovi z dôvodu nariadenej karantény. To sa nám stalo, že vojaci ochoreli priamo pri činnosti proti COVID-u 19, museli sme ich dať do nariadenej karantény a nevedeli sme riešiť ich služobné voľno. Možnosť vykonávať profesionálnym vojakom služobné povinnosti v inom mieste, ako je miesto jeho výkonu štátnej služby. To je to, čomu hovoríme v súkromnom sektore home office. A zvyšuje sa vek dieťaťa na účely poskytnutia služobného voľna z dôvodu OČR pri dieťati z desiatich rokov na jedenásť rokov, tým vyrovnávame vekovú hranicu rôznych uniformovaných zložiek. V článku II vládneho zákona sa navrhuje odstrániť rozpor medzi zákonom o štátnej službe a zákonom o orgánoch štátnej správy v oblasti sociálnych vecí, rodiny a služieb zamestnanosti. Navrhujeme zmeniť jednu z kvalifikačných podmienok na výkon funkcie generálneho tajomníka služobného úradu, navrhujeme umožniť pružnejšie a rýchlejšie reagovať na potrebu zmien v organizačnej štruktúre služobného úradu, rozšíriť výpočet právnych titulov na prijatie do dočasnej štátnej služby a zjednotiť právnu úpravu okamžitého skončenia štátnej služby s právnou úpravou okamžitého skončenia pracovného pomeru podľa Zákonníka práce. Vážený pán predsedajúci, vážené panie poslankyne, vážení páni poslanci, dovoľte mi požiadať vás o prerokovanie vládneho návrhu zákona a o jeho podporu. Ďakujem pekne.
Hrušovský, Pavol, podpredseda NR SR (2011-09-07):
Pán poslanec Kolesík.
D. Lipšic, podpredseda vlády a minister spravodlivosti SR: (2004-06-24):
Druhý dodatkový protokol k Európskemu dohovoru o vzájomnej pomoci v trestných veciach prijala Rada Európy 8. novembra 2001 ako reakciu na potreby vyvolané doterajším uplatňovaním dohovoru a jeho Prvého dodatkového protokolu. Protokol taktiež reaguje na moderné trendy uplatňované v trestnoprávnej spolupráci. Protokol doposiaľ podpísalo 27 členských štátov Rady Európy, ratifikovali ho tri štáty. Medzinárodnú platnosť nadobudol Druhý dodatkový protokol dňa 1. februára 2004. Prínosom tohto medzinárodného právneho nástroja je nepochybne ďalšie zefektívnenie a rozšírenie oblasti spolupráce v trestných veciach medzi členskými štátmi Rady Európy, a to predovšetkým zavedením nových procesných inštitútov, ako sú napríklad výsluch formou telefonickej konferencie, videokonferencie, poskytovanie spontánnych informácií, cezhraničné sledovanie, kontrolovaná dodávka či utajené vyšetrovanie a v neposlednom rade aj postupy na vytváranie spoločných vyšetrovacích tímov. V podmienkach Slovenskej republiky bolo vykonávanie tohto protokolu zabezpečené novelou Trestného poriadku s účinnosťou od 1. októbra 2002. Táto novela vytvorila potrebný zákonný podklad na vykonávanie tohto medzinárodného zmluvného dokumentu orgánmi Slovenskej republiky. Nakoľko je možné Druhý dodatkový protokol k Európskemu dohovoru o vzájomnej pomoci v trestných veciach charakterizovať ako medzinárodnú zmluvu, na ktorej vykonanie je potrebný zákon, vyžaduje sa pred jeho ratifikáciou súhlas Národnej rady Slovenskej republiky. Ide o medzinárodnú zmluvu, ktorá má podľa § 372 Trestného poriadku prednosť pred ustanoveniami 23. hlavy Trestného poriadku. Uznesením č. 325 z 15. apríla 2004 vláda Slovenskej republiky vyjadrila súhlas s uzavretím Druhého dodatkového protokolu k Európskemu dohovoru o vzájomnej pomoci v trestných veciach. Slovenská republika podpísala Druhý dodatkový protokol dňa 12. mája 2004 a dovoľujem si vás požiadať, pani poslankyne, páni poslanci, o podporu a schválenie Druhého dodatkového protokolu v druhom a treťom čítaní. Ďakujem.
V. Veteška, podpredseda NR SR: (2003-09-17):
Nasledujúcim bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov a zákon Slovenskej národnej rady č. 372/1990 Zb. o priestupkoch v znení neskorších predpisov . Návrh zákona ste dostali ako tlač 299, návrh na jeho pridelenie výborom máte v rozhodnutí č. 284. Slovo má pán poslanec Vavrík. R. Vavrík, poslanec: Ďakujem pekne, pán podpredseda. Ctené kolegyne, kolegovia, dovoľte mi, aby som  v krátkosti  uviedol návrh skupiny poslancov Národnej rady na vydanie zákona, ktorým sa menia a dopĺňajú zákony č. 315/1996 Z. z. o premávke na pozemných komunikáciách a č. 372/1990 Zb. o priestupkoch, oba zákony v znení neskorších predpisov. Prvý menovaný návrh novely zákona, a to návrh zákona, ktorým sa mení a dopĺňa zákon o premávke na pozemných komunikáciách, predkladám s kolegami z dôvodu prísnejšieho zabezpečovania uplatnenia práv osôb s ťažkým zdravotným alebo pohybovým postihnutím v premávke na pozemných komunikáciách. Návrh reaguje na súčasný stav v rešpektovaní, iní si môžu povedať v nerešpektovaní, osobitne označených vozidiel prepravujúcich najmä osoby s ťažkým pohybovým postihnutím ostatnými účastníkmi cestnej premávky. Vydávanie osobitných označení vozidiel prepravujúcich osoby ťažko zdravotne alebo pohybovo postihnuté, vedených sluchovo postihnutými osobami alebo lekárom pri poskytovaní zdravotnej starostlivosti navrhujme dať do pôsobnosti krajských úradov, pričom spolu s osobitným označením vozidla príslušný krajský úrad vydá aj preukaz osobitného označenia vozidla, ktorý bude dokladom predpísaným na vedenie a premávku vozidla a ktorý na výzvu policajta bude vodič vozidla povinný predložiť orgánom Policajného zboru na kontrolu. Takýto postup sleduje predchádzanie prípadného zneužívania osobitných označení vozidiel a výhod  z nich plynúcich osobami, ktoré nie sú nijako zdravotne alebo pohybovo postihnuté. Predkladaný návrh reaguje tiež na súčasný stav nerešpektovania vyhradených parkovísk pre vozidlá prepravujúce osoby ťažko zdravotne alebo ťažko pohybovo postihnuté a úplne sa ním vylučuje možnosť státia na takomto parkovisku iným vozidlám. Predkladaný návrh  oprávňuje správcu komunikácie a policajta rozhodnúť o odstránení  vozidla stojaceho neoprávnene na parkovisku vyhradenom pre uvedený okruh vozidiel. Druhý menovaný návrh novely, a to návrh zákona, ktorým sa mení a dopĺňa zákon č. 372/1990 Zb. o priestupkoch, sleduje zámer, ktorým je prísnejší postih tých vodičov motorových vozidiel, ktorí nerešpektujú osobitné označenie vozidiel prepravujúcich osoby s ťažkým zdravotným alebo ťažkým pohybovým postihnutím a ktorý tieto označenia používajú neoprávnene. Vážené kolegyne, kolegovia, verím a pevne dúfam, že iniciatívny návrh skupiny poslancov podporíte po rozprave do druhého čítania, za čo vám vopred ďakujem. Pán podpredseda, skončil som.
P. Hrušovský, predseda NR SR: (2004-12-10):
(Hlasovanie.) 140 prítomných, 37 za, 58 proti, 44 sa zdržalo, 1 nehlasoval. Bod 33 zo spoločnej správy sme neschválili. Pristúpime k hlasovaniu o bode 35.
Mikulec, Roman, minister vnútra SR (2022-10-27):
Ďakujem pekne za slovo. Vážený pán predsedajúci, vážené dámy poslankyne, vážení páni poslanci, predložený návrh ústavného zákona súvisí s pripravovanou novelizáciou volebného zákona, ktorou sa má okrem iného zaviesť voľba poštou zo zahraničia aj pre voľby prezidenta Slovenskej republiky a vytvoriť legislatívne predpoklady pre možnosť zosúladenia termínu konania druhého kola volieb prezidenta Slovenskej republiky a volieb do Európskeho parlamentu tak, aby sa tieto voľby mohli konať v rovnakom termíne. Naplnenie uvedených cieľov je možné dosiahnuť iba zmenou ústavných lehôt, a to konkrétne nasledovne: v súvislosti s navrhovaným zavedením voľby poštou prezidenta Slovenskej republiky zo zahraničia sa navrhuje predĺžiť lehota, dokedy sa majú uskutočniť nové voľby v prípade, ak sa druhé kolo volieb prezidenta neuskutoční z dôvodu, že pre druhé kolo nie sú dvaja kandidáti, resp. dokedy sa má uskutočniť prvé kolo volieb, ak sa úrad prezidenta uvoľní pred uplynutím funkčného obdobia. Z pôvodne ústavou zakotvených 60 dní sa navrhuje, aby sa voľby v týchto prípadoch uskutočnili najneskôr do 110 dní od ich vyhlásenia. V súvislosti s vytvorením predpokladu na to, aby sa v budúcnosti mohlo konať druhé kolo volieb prezidenta Slovenskej republiky a voľby do Európskeho parlamentu v jednom termíne, sa skracuje lehota, dokedy sa má uskutočniť prvé kolo volieb prezidenta pred uplynutím funkčného obdobia úradujúceho prezidenta; z pôvodne ústavou zakotvených 60 dní sa navrhuje, aby predseda Národnej rady vyhlásil voľby prezidenta tak, aby prvé kolo sa uskutočnilo najneskôr 30 dní pred uplynutím funkčného obdobia úradujúceho prezidenta. Bez schválenia zmien, ktoré sú predmetom predkladaného návrhu, nie je možné naplnenie spomenutých cieľov, ktoré sú zároveň podrobne rozpracované v rozsiahlej novele volebného zákona. Vážený pán predsedajúci, vážené dámy, vážení páni, dovoľujem si vás požiadať o podporu predloženého návrhu ústavného zákona. Ďakujem.
Fecko, Martin, poslanec NR SR (2013-10-17):
Ďakujem pekne. Chcem len pripomenúť členom kontrolného výboru pre NBÚ, že sedíme dnes o 12.15 hod. vo zvyčajnej miestnosti č. 71. Ďakujem pekne.
Hrnčiar, Andrej, podpredseda NR SR (2017-03-30):
Reakcia na faktické poznámky – pán poslanec Blaha.
B. Bugár, podpredseda NR SR: (2005-02-03):
Prerušujem rokovanie o tomto bode programu. A nasleduje prvé čítanie o návrhu poslancov Národnej rady Slovenskej republiky Roberta Kaliňáka a Romana Vavríka na vydanie zákona, ktorým sa dopĺňa zákon č. 124/1992 Zb. o Vojenskej polícii v znení neskorších predpisov (tlač 1012). Pán poslanec Kaliňák, máte slovo, nech sa páči.
Hrnčiar, Andrej, podpredseda NR SR (2018-11-29):
Pani poslankyňa Milanová.
Grendel, Gábor, podpredseda NR SR (2020-07-09):
Pán poslanec Blcháč.
Hrušovský, Pavol, podpredseda NR SR (2010-12-03):
Pán poslanec Viskupič.
Laššáková, Jana, podpredsedníčka NR SR (2014-09-18):
Pokračujte, pán poslanec.
Kočiš, Eduard, poslanec NR SR (2021-10-22):
Ďakujem pekne, pán predseda. Pán kolega Valášek, to, že Európsky súd pre ľudské práva rozhodol ako rozhodol, zase neznamená, že to rozhodnutie bolo správne. Možno bolo správne z procesného hľadiska, možno bolo správne z hľadiska súdnej mapy nejakej, ktorá prevláda v západnej Európe, ale ja nikdy nemôžem súhlasiť s tým, že je to správne voči tradícii, ktorá jednoducho je. Toto je jednoducho môj názor a za tým si budem vždy stáť. Čiže ja úplne rešpektujem váš názor ako liberálneho politika, ktorý jednoducho tento svoj názor má, tento svoj názor si bude naďalej pretláčať. Ja som úplne tolerantný človek. Čiže ja naozaj nikoho ani nediskriminujem, ani nijakým spôsobom nedehonestujem. Ja len presadzujem svoje hodnoty, svoje názory. Kto sa s tým stotožní, budem rád. Kto bude mať iný názor, ja to budem rešpektovať. To je celé.
P. Hrušovský, predseda NR SR: (2004-12-02):
Ľ. Lintner, poslanec: Ďakujem za slovo. Podporujem pána Mikloška.
Taraba, Tomáš, poslanec NR SR (2020-09-16):
Vážený pán predseda, prosím, dajte hlasovať o doplnení bodu programu Národnej rady o bod, kde Úrad verejného zdravotníctva Slovenskej republiky bude zaviazaný, aby všetky opatrenia, ktoré svojou povahou obmedzujú občanov Slovenskej republiky na ich ľudských právach a slobodách garantovaných Ústavou Slovenskej republiky, boli schvaľované parlamentom Slovenskej republiky. A taktiež dajte hlasovať o doplnení programu o bod, kde 28. 8. 2020 boli vypracované výnimky Úradu verejného zdravotníctva pre vybraných občanov Slovenskej republiky, na ktorých sa nevzťahujú karanténne opatrenia, ako sú europoslanci, ako sú vybraní štátni úradníci. Chcem, aby bolo doplnené, že karanténne opatrenia sa nevzťahujú ani na manželov a manželky slovenských občanov, ktorí žijú v cudzine a je im brané, zabránené sa stretávať kvôli tomu, že nie každý môže na krátku dobu na Slovensko prísť tak, že sa vie vyhnúť karanténnym opatreniam, bezdôvodne. Ďakujem pekne.
Šeliga, Juraj, podpredseda NR SR (2020-12-04):
Ďakujem pekne. Na vaše vystúpenie nie sú žiadne faktické poznámky. Nech sa páči, pán poslanec Šimko, ako ďalší v rozprave.
P. Pavlis, poslanec: (2007-01-30):
Návrh zákona bol doručený poslancom v zákonom ustanovenej 15-dňovej lehote. Konštatujem, že uvedený návrh spĺňa z formálnoprávnej stránky všetky náležitosti. Zo znenia návrhu zákona je zrejmý účel navrhovanej úpravy. Návrh zákona obsahuje doložku zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada Slovenskej republiky uzniesla v zmysle § 73 rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, výbor pre financie, rozpočet a menu, výbor pre hospodársku politiku, výbor pre pôdohospodárstvo, životné prostredie a ochranu prírody a výbor pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 15. marca 2007 a v gestorskom výbore do 16. marca 2007. Ďakujem, pán predsedajúci, otvorte všeobecnú rozpravu.
Glváč, Martin, podpredseda NR SR (2019-09-17):
S reakciou pani poslankyňa Červeňáková.
Dubovcová, Jana, poslankyňa NR SR (2011-09-07):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre ľudské práva a národnostné menšiny, za gestorský výbor určuje hlasovaním Ústavnoprávny výbor Národnej rady Slovenskej republiky s tým, že vládny návrh zákona prerokujú v druhom čítaní určené výbory do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní.
Kubánek, Stanislav, poslanec NR SR (2013-05-14):
Dajte hlasovať o bode 2.
Fico, Robert, predseda vlády SR (2017-12-05):
Platinové sitká neboli naše, boli vaše, nebláznite! (Reakcia z pléna. Prerušenie vystúpenia predsedajúcim.)
Pellegrini, Peter, predseda NR SR (2015-09-18):
Ďalším bodom programu je prvé čítanie o vládnom návrhu zákona o úveroch na bývanie a o zmene a doplnení niektorých zákonov . Je to tlač 1704, návrh na jeho pridelenie na prerokovanie výborom je v rozhodnutí č. 1707. Poprosím vás, pán podpredseda vlády, aby ste uviedli aj tento návrh zákona, nech sa páči.
Žiga, Peter, podpredseda NR SR (2024-01-09):
Pán poslanec Pročko.
Figeľ, Ján, podpredseda NR SR (2014-11-08):
Nech sa páči, Ján Mičovský.
Pellegrini, Peter, predseda NR SR (2015-11-26):
Ďakujem pekne. Otváram rozpravu. Konštatujem, že som nedostal žiadnu písomnú prihlášku. Pýtam sa, kto sa hlási do rozpravy ústne? Pán poslanec Fecko. Končím možnosť prihlásiť sa do rozpravy ústne. Nech sa páči.
Tomáš, Erik, poslanec NR SR (2019-05-09):
Vážený pán predsedajúci, kolegovia, kolegyne, v súlade s § 73 zákona o rokovacom poriadku som bol určený predsedníčkou výboru pre sociálne veci za spravodajcu k návrhu zákona, ktorý je uvedený pod tlačou 1455. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada po všeobecnej rozprave uzniesla na som, že návrh zákona prerokuje v druhom čítaní. V súlade s rozhodnutím predsedu Národnej rady č. 1525 z 24. apríla 2019 navrhujem, aby návrh zákona prerokovali ústavnoprávny výbor a výbor pre sociálne veci. Za gestorský výbor navrhujem výbor pre sociálne veci a odporúčam, aby predmetný návrh zákona výbory prerokovali do 17. júna 2019 a v gestorskom výbore do 18. júna 2019. Pán predsedajúci, otvorte všeobecnú rozpravu.
Rajtár, Jozef, poslanec NR SR (2019-02-08):
Je treba povedať, že pretláčanie Roberta Fica je len vrcholom ľadovca tej celkovej snahy vládnej koalície spustošiť Ústavný súd a neustále pretláčate vlastných poslancov a celkovo ľudí s veľmi pochybným charakterom. Ani pri takejto dôležitej veci pre fungovanie štátu nedokážete mať nadhľad, nedokážete si ako vládna koalícia povedať, že spravme funkčnú inštitúciu, dajme tam svedomito tých najlepších ľudí, tak ako sa o to snaží SaS a opozícia, vybrať naozaj tých najlepších, tých s najlepším charakterom. Aj tu robíte to, čo robíte pri všetkých ostatných inštitúciách v našom štáte, dávate tam svojich ľudí, dávate tam ľudí, ktorých môžte nejakým spôsobom, ako hovorí Fico, držať za gule, ktorí vám budú slúžiť dlhodobo, ktorí budú chrániť vás, vaše zlodejiny a vašich oligarchov. Je treba sa cez toto preniesť, je treba naozaj začať budovať Slovensko ako vyspelý štát, spraviť dobrý a kvalitný Ústavný súd, nepretláčať Fica, nepretláčať ďalších vašich poslancov a poskokov a spraviť z Ústavného súdu a zo Slovenskej republiky dôstojnú inštitúciu a dôstojný štát.
Bugár, Béla, podpredseda NR SR (2017-04-07):
Pani poslankyňa Remišová.
Laurenčík, Milan, podpredseda NR SR (2021-07-23):
Pán poslanec Andrej Stančík s faktickou poznámkou, nech sa páči.
Kuffa, Štefan, poslanec NR SR (2014-11-27):
Presne tak, aj keď to možno ľúbivo vyzerá, ale naozaj kto platí daň z výrobného prostriedku? Za to, že máš obrábacie stroje, hej? Ale z áut platíme dane, paradoxne. Sú teda aj výrobné prostriedky, z ktorých sa, pán minister, platí ako tá daň. A do istej miery práve aj strojári a sú to aj tie robotnícke profesie a tak, v úvodzovkách, aj dorábajú ten chlieb. Ale ten poľnohospodár je tak špecifický, že tam naozaj dorobí ten chlebík, ktorý máš na stole. Naša krajina, v podstate aj tá tradícia, ktorá nás sprevádza, chlieb a soľ. Chlebom a soľou sme vítali návštevy, aj stále si to zachovávame. Čiže je to naozaj dedičstvo našich otcov: zachovaj nám, Pane. Chvalabohu, že nám to tuná zostalo. A k Mariánovi Záhumenskému. Nemal som to tak na mysli, viete, aby zase na druhej strane, že tie deti tých predsedov družstiev, že by nedostali. Samozrejme, aby dostali, ale skôr v tom slova zmysle, aby neboli uprednostňovaní, aby tá opačná zase, z opačnej strany tá diskriminácia nebola. Lebo ja keď som predsedom družstva a hospodárim na tých piatich tisícoch a mám syna, aby tam neboli uprednostňované tie deti, ale aby to bolo naozaj aj dostupné pre tých ďalších. A to vrátenie tej pôdy, ešte k Martinovi Feckovi. Samozrejme to, čo štát má ako dlžobu voči ľuďom, aby tá pôda sa vrátila ľuďom. Samozrejme vlastnícke práva musia nám byť posvätné. Ak nám nebudú posvätné, budeme šliapať po základných hodnotách. Určite áno. Aj pôdu treba vrátiť, ale ja hovorím, ak teda by aj zostala tá pôda, ja si myslím, že aj zostane, a veľakrát aj kolega Janko Mičovský tu rozpráva, tuná tie ódy, ktoré počúvam, o štátnych lesoch. No veď, už nech nerozprávajme o tom! Nech hospodária v tom ľudia, naši občania. Dať pôdu aj les našim ľuďom. A za tým si stojím, to, čo som povedal.
M. Pado, poslanec: (2006-10-19):
Ale chcel by som sa vás spýtať, aký máte dojem z toho, keď predseda vlády na rokovaní so svojím kolegom v Taliansku povie, že krajina je zbavená energetickej bezpečnosti, 21 % obyvateľov žije v chudobe a je 14 až 15 % nezamestnaných. Keď dnes vieme, že evidovaná miera nezamestnanosti je pod 10 %. Takže, či je to v poriadku, ak takýmto spôsobom je prezentovaná situácia na Slovensku v zahraničí? Ďakujem pekne.
Baránik, Alojz, poslanec NR SR (2017-09-07):
Toto vystúpenie by sa dalo v krátkosti charakterizovať príslovím: „Zlodej kričí, chyťte zlodeja.“ My sme nič neukradli, zato vy ste ukradli toho až moc. Takže ma prekvapuje, že si trúfnete návrh, ktorým by sa malo zabezpečiť, aby to kradnutie bolo podstatne ťažšie, že ho znevažujete tým, že hovoríte, že sa jedná o nejaké politikárčenie. Presný opak je pravdou. A pokiaľ ide o tú výtku, ktorú ste uviedli, že sa toto týka len časti príjmov tej inštitúcie, tak toto je urobené preto tak, pretože prostriedky štátne alebo európske sú podľa vašich vlastných slov pokryté iným spôsobom alebo ich ochrana, to znamená, že tam musí byť rozhodnutie ministra financií alebo prípadne vlády. Čiže náš záujem v súlade s tým, čo ste uviedli, že je nedostatok súkromných investícií do vedy, je zaviesť systém, ktorý by týmto investíciám poskytoval takú istú ochranu, ako majú pri obchodných spoločnostiach. Pretože obchodné spoločnosti budú súťažiť s týmito inštitúciami o tie isté peniaze. Prečo by potom niekto investoval do takýchto inštitúcií, keď môže investovať do obchodných spoločností, kde jeho investícia má podstatne vyššiu mieru ochrany. Pretože štatutári osobným majetkom neobmedzene zodpovedajú za správny výkon svojej funkcie. A prečo by to tu takto nemalo byť, to ste nevysvetlili. Len tu robíte z toho politiku a hovoríte zlodej, zlodej hovorí, chyťte zlodeja. Je to trápne.